સ્થળ ઉપર હાજર રાજપૂત, હિંદુ સંગઠનોનાં લોકો ફિલ્મ પદમાવત રિલીઝ ન કરવાની માંગ કરી હતી. લગભગ 20થી 25 મિનીટનો સમય સુધી નેશનલ હાઇવે ઉપર ચક્કાજામનું વાતાવરણ સર્જાયું હતુ. બંને તરફ ત્રણથી ચાર કિલોમીટર લાંબી વાહનોની કતારો લાગી ગઇ હતી. દેખાવકારોનાં ચક્કાજામ નાં કાર્યક્રમ ટાણે પોલીસ સ્થળ ઉપર હાજર જણાઇ ન હતી. જોકે પાછળથી પોલીસનો કાફલો સ્થળ ઉપર પહોંચ્યો હતો અને માર્ગ ઉપર સળગાવેલ ટાયરો હટાવી દઇ બંને તરફનો વાહનવ્યવહાર પુન: કાર્યરત કરી દીધો હતો.